**Hotelli Korpilampi** on Pandoxin operoima hotelli Espoon Lahnuksessa. Pääkaupunkiseudun ensimmäisen niin sanotun korpihotellin rakennustyöt aloitettiin vuonna 1975 ja hotelli avattiin vuonna 1977. Hotelli tuli tunnetuksi vuoden 1977 Korpilampi-seminaarin yhteydessä. Hotellissa on yhteensä 156 huonetta ja 17 kokoustilaa. Lisäksi hotellissa on ravintola, kylpylä ja kuntosali. Hotelli Korpilammen entinen omistaja Lomaliitto meni vuonna 2009 konkurssiin. Hotelli oli Lomaliiton konkurssin jälkeen suljettuna 1,5 vuotta kunnes Pandox osti hotellin.

Historiaa
---------

Korpilampi-hotellin rakentamisen käynnisti vuonna 1975 Helsingin Osuuskaupan, Enso-Gutzeitin ja Skopin muodostama yhteenliittymä nimellä Tornilampi-hanke. Pinta-alaltaan 17 hehtaarin alueelle rakennettiin tekolampi siirtämällä pois noin 60 000 kuutiometriä mutaa niin, että lammesta tuli paikoin 12 metriä syvä. Kallioinen hotellitonttikin tarvitsi suuria maanrakennustöitä, ennen kuin pohja 162 hotellihuoneen, viiden ravintolan ja 300-paikkaisen auditorion rakennukselle oli saatu aikaan. Hotellin viereen tehtiin 23-huoneinen asuntola henkilökunnalle. Hotellia markkinoitiin alusta asti yhteistyössä Finnlinesin kanssa GTS Finnjetin keskieurooppalaisille laivamatkustajille sopivana, mutta strategia ei tuottanut tulosta vaan 1980-luvun alussa HOK kyllästyi tappioihin ja myi Korpilammen ammattiyhdistysliikkeen omistamalle Lomaliitolle.

Vuonna 1989 hotelli Korpilammen viereen avattiin Vesipuisto Serena, ja myös hotellista alettiin käyttää nimeä Serena Korpilampi.

Korpilampi-seminaari
--------------------

Hotelli Korpilammen auditorio
*Pääartikkeli: Korpilampi-seminaari*
Korpilampi-seminaari oli hotellissa vuonna 1977 järjestetty talouspoliittinen seminaari, jonka kokoonkutsuja oli Suomen silloinen pääministeri Kalevi Sorsa. Paikalle oli kutsuttu Suomen poliittisten puolueiden, etujärjestöjen ja elinkeinoelämän eliitti, osanottajia oli 350. Myyttiseen maineeseen nouseessa kokouksessa synnytettiin poliittinen konsensus Suomen tulevasta talouspolitiikasta.

Lähteet
-------

1. 1 2 3  Kansainvälinen hotellikiinteistöjätti Pandox uskoo uudelleen avattuun Hotelli Korpilampeen *news.cision.com*. Viitattu 12.2.2018.
2. 1 2 3  Korpilampi 40 vuotta *korpilampi.fi*. Viitattu 3.1.2018.
3. ↑  Nurmijärven uutisten artikkeli Hotelli Korpilammen uudesta omistajasta. *nurmijarvenuutiset.fi*.  Arkistoitu 4.1.2018. Viitattu 3.1.2018.
4. ↑  Hietala, Maria: Hotelli Korpilampi avasi ovensa uudistuneena *Rantapallo*.  5.9.2011. Viitattu 20.11.2018.
5. ↑  Korpihotelli tekojärvineen HOK:n suurinvestointi Espoossa.  *Helsingin Sanomat*, 23.9.1975. Näköislehden aukeama (tilaajille).
6. ↑  Korpilampi kiivaasti kaupan. Lomaliitto hotellin vahvin ostajaehdokas.  *Helsingin Sanomat*, 14.8.1982. Näköislehden aukeama (tilaajille).
7. ↑  HOK lopetti kannattamattoman korpihotellin. Lomaliitto ja ammattijärjestöt Korpilammen uusia omistajia.  *Helsingin Sanomat*, 13.11.1982, s. 28. Näköislehden aukeama (tilaajille).
8. ↑  Juho Saari, Suomalainen konsensus – Korpilammen konferenssi (1977) käännekohtana, Yhteiskuntapolitiikka 75 (2010):5 469 (Arkistoitu – Internet Archive) (laaja "analyysi Korpilammen konferenssin merkityksestä suomalaisen konsensuskulttuurin rakentumiselle")
9. ↑  Pasi Koivumaa, Poliittinen konsensus taitaakin syntyä vain käskemällä, Karjalainen.fi (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Hotelli Korpilampi** Wikimedia Commonsissa

* Hotellin kotisivut
* Hotelli Korpilampi Visit Espoon sivuilla (Arkistoitu – Internet Archive)